paragraph_text: Obiteljski posao koji prethodio nastanku današnje tvrtke osnovan je 1810. i bavio se proizvodnjom mlinaca za kavu i bicikala. Dana 20. studenog 1858. Emile Peugeot zatražio je zaštitni znak lava. Armand Peugeot izradio je prvi automobil tvrtke 1889. u suradnji s Leonom Serpolletom. Bio je to nepouzdani parni tricikal; godine 1890. slijedio je automobil s motorom s unutarnjim izgaranjem, kojeg je pokretao motor Panhard-Daimler. Zbog neslaganja unutar obitelji, Armand Peugeot je 1896. osnovao "Société des Automobiles Peugeot". U gradu Sochauxu iz kojeg potječe obitelj i tvrtka, Peugeot je zadržao veliki pogon kao i muzej Peugeot. Sponzor je i nogometnog kluba "FC Sochaux", kojeg je 1928. osnovao član obitelji Peugeot.